Զոյա Բերբեր

Զոյա Բերբեր (, ), թատրոնի, կինոյի, հեռուստատեսության և կրկնօրինակման ռուս դերասանուհի։ Առավել հայտնի է «Իրական տղերք» հեռուստասերիալում խաղացած Լերա Օբորինայի դերով։

Կենսագրություն 
Սովորել է Պերմ քաղաքի թիվ 91 դպրոցի թատերական թեքումով դասարանում։ Խաղացել է մի քանի դպրոցական դերեր։ Յոթ տարեկանից զբաղվել է երաժշտությամբ և ավարտել է երաժշտական դպրոցի դաշնամուրի 5-րդ դասարանը։ Դպրոցն ավարտելուց հետո ընդունվել է պարարվեստի քոլեջ, այնուհետև` սովորել հագուստի մոդելավորում։

Ընդունվել է Պերմի արվեստի և մշակույթի պետական ինստիտուտ (Բ. Միլգրամի կուրս), սակայն ստիպված է եղել ակադեմիական արձակուրդ գնալ` «Իրական տղերք» սերիալում աշխատելու համար։

Կարիերա 
2009 թվականից մասնակցել է Պերմում գենվող ««Բեմ-մուրճ»» թատրոնի «Փամփուշտներ հավաքողը» ներկայացմանը` Վիկի դերով (ներկայացման ռեժիսորը Ռ. Մալիկովն է)։

2009 թվականի հոկտեմբերին Զոյան մասնակցել է Ռուսաստան-Ֆրանսիա պաշտոնական ծրագրի շրջանակներում կազմակերպված «Ռեժիսուրայի հարթակ» միջազգային փառատոնին։

2010 թվականից «ՏՆՏ» հեռուստաալիքում՝ «Իրական տղերք» սերիալում խաղացել է Լերայի դերը։ 2015 թվականին Լերայի դերի համար «Հեռուստատեսային ֆիլմում/սերիալում լավագույն դերասանուհի» անվանակարգում առաջադրվել է «ՏԵՖԻ» մրցանակի։

2011 թվականին Զոյա Բերբերը «Maxim» ամսագրի ռուսական տարբերակի «երկրի ամենասեքսուալ 100 կանանց» ցուցակում զբաղեցրել է 5-րդ հորիզոնականը՝ զիջելով Մարիա Կոժևնիկովային, Վերա Բրեժնևային, Վիկտորյա Բոնյային և Ալինա Արտցին։

2011 թվականից մասնակցել է Պերմի «Թատրոն-թատրոնի» «Խելքից պատուհաս» ներկայացմանը՝ խաղալով Սոֆիա Պավլովայի դերը (ռեժիսորներ՝ Է. Բոյակով, Ֆ. Գրիգորյան)։

2016 թվականի սեպտեմբերի 28-ին թողարկվել է ռեփեր Նիգատիվի «Անկշռություն» տեսահոլովակը, որում գլխավոր դերը խաղացել է Զոյան։

2016 թվականի հոկտեմբերի 12-ին 25/17 երաժշտական խումբը Զոյա Բերբերի մասնակցությամբ թողարկել է «Նոր վիրուս» երգի տեսահոլովակը։

2016 թվականից մասնակցել է Մոսկվայի նահանգային թատրոնի «Կալիգուլա» ներկայացմանը (ռեժիսոր՝ Ս. Զեմլյանսկի)։

2017 թվականին որպես հաղորդավար մասնակցել է «Մոսկվա 24» հեռուստաալիքի «Մարզական պահ» հաղորդմանը։ 2018 թվականից «Մոյա պլանետա» հեռուստաալիքում վարում է «Մեկ օր քաղաքում» ծրագիրը։

2018 թվականին նկարահանվել է գլխավոր հերոսի կնոջ՝ Սվետայի դերում «Հատուցում» սերիալում (աշխատանքային անվանումը «Պրոսպեկտ»), որի պրեմիերան տեղի է ունեցել 2019 թվականի հունվարի 28-ին, «ՆՏՎ» ալիքով։ 2019 թվականին «Ռոսիա 1» հեռուստաալիքով թողարկվել է «Ինը կյանք» սերիալը, որտեղ Զոյա Բերբերը կատարել է գլխավոր դեր։ 2020 թվականի հունվարի 11-ին «Առաջին ալիքով» ցուցադրվել է Էդուարդ Տոպոլի «Մարգարիտայի եղբայրությունը» վեպի հիման վրա նկարահանված «Ամանորյա վերանորոգում» ֆիլմը, որտեղ Բերբերը խաղացել է գլխավոր դերը։

2020 թվականին ԿինոՊոիսկ առցանց կինոթատրոնում մեկնարկած ««Աննա Նիկոլաևնա» նախագիծ» սերիալում խաղացել է անդրոիդ ոստիկան Աննա Կորոլկևիչի գլխավոր դերը։

Անձնական կյանք 
2015 թվականի հունիսի 29-ին Զոյան ունեցել է դուստր՝ Նադեժդան, երեխայի հայրը՝ Ալեքսանդր Սինեգուզովը, սցենարիստ է Չիտայից, որի հետ Բերբերը ծանոթացել է դեռևս 2010 թվականին, «Իրական տղերք» սերիալի առաջին եթերաշրջանի սերիաների նկարահանումների ժամանակ։

Դերեր թատրոնում

Ֆիլմագրություն

Ծանոթագրություններ

Արտաքին հղումներ 
 
 
 
 

Ռուս հեռուստատեսային դերասանուհիներ
Ռուս դերասանուհիներ
21-րդ դարի դերասանուհիներ